open-index/open-wikipedia-markdown huggingface dataset:
I et speil, i en gåte

***I et speil, i en gåte*** er en barne- og ungdomsroman av Jostein Gaarder fra 1993. Boka handler om ei jente som får kreft, og døden er et sentralt tema.

Selve tittelen på romanen er hentet fra Paulus’ første brev til korinterne (kapittel 13, vers 12) i Bibelen. Forfatteren fikk Bokhandlerprisen for denne romanen i 1993. Boken ble filmatisert i 2008 med tittelen *[[I et speil, i en gåte (film)|I et speil i en gåte]]*.

## Handling
*I et speil, i en gåte* handler om den lille jenta Cecilie. Man følger henne i perioden fra julen til begynnelsen av våren i sitt siste leveår. Hun er kreftsyk og døende, men vil ikke innse dette selv og vil leve et normalt liv som alle de andre barna. Derfor blir hun sur når hun må være inne når alle de andre, inkludert hennes lillebror Lasse, får være ute og ake, og som en slags demonstrasjon av trass for sykdommen ønsker hun seg nye ski og en kjelke til jul.

Når verken moren, faren eller andre familiemedlemmer er tilstede, dukker det opp en engel ved navn Ariel. Gjennom en rekke personlige samtaler som handler om bl.a. døden, kjærligheten, menneskelige følelser, og lett filosofiske og religiøse temaer i løpet av hennes siste leveperiode, begynner hun å innse og godta sin skjebne.

## Referanser
Denise Richards

**Denise Lee Richards** (født 1971) er en amerikansk skuespillerinne. Hun ble kjent sent på 1990-tallet etter opptredener i filmer som *[[Wild Things]]* og *[[The World Is Not Enough]]*. Richards er også kjent for sitt ekteskap med (og senere skilsmisse fra) skuespilleren Charlie Sheen.

## Biografi
### Tidlig liv
Richards ble født i Downers Grove i Illinois, en forstad til Chicago. Hun flyttet til California med familien da hun var 14 år gammel.

### Karriere
Richards tilbragte størsteparten av 1990-tallet med opptredener i lavbudsjettsfilmer, TV-filmer og med gjesteroller i TV-serier. Hennes første hovedrolle i en kinofilm var i *[[Starship Troopers (film)|Starship Troopers]]* i 1997, som ble raskt etterfulgt av hennes hovedrolle i den ganske suksessrike kultfilmen *[[Wild Things]]* fra 1998. I tillegg til sitt arbeide innen filmen, har hun gjort regelmessige opptredener i situasjonskomediene *[[Spin City]]*, *[[Two and a Half Men]]*, *[[Venner for livet]]* og *[[Seinfeld]]*. Hun har også en sentral rolle i den amerikanske tv-serien Blue Mountain State. 

Tidlig på 2000-tallet opptrådte Richards i flere filmroller som parodierte hennes tidligere status som sexsymbol, blant annet i *[[Scary Movie 3]]*. I desember 2004 ble hun avbildet naken i *[[Playboy]]*.

Denise Richards har to døtre, Lola og Sam, sammen med Charlie Sheen.

## Filmografi

## Referanser


## Eksterne lenker
* 
### Intervjuer
*  Intervju av Ed Halliwell (September, 2002)
*  Intervju på DealMemo.com (Mai, 2002)
*  Intervju på Cinema Confidential  (Februar, 2001)
*  Intervju i Cosmo
### Nettsider
* 
*  Profil av Charlie Sheen og Denise Richards' bryllup 
*  MySpace for fans (offisiell)
*  MySpace for venner (offisiell)
Gig Young

**Gig Young** (født **Byron Elsworth Barr** 4. november 1913 i St. Cloud i Minnesota, død 19. oktober 1978 i New York City) var en amerikansk skuespiller.

Young vant en Oscar for beste mannlige birolle, «Rocky», i filmen *[[De skyter jo hester, ikke sant?]]* (*They Shoot Horses, Don't They?*). Han har en stjerne på Hollywood Walk of Fame.

Young døde under tragiske og mystiske omstendigheter. Politiet fant liket av Young i hans leilighet på Manhattan i New York, og ved hans side lå liket av hans femte kone, den 34 år yngre Kim Schmidt; de hadde giftet seg tre uker tidligere. I hånden holdt Young en pistol. Politiet antar at Young tok livet av sin kone og deretter skjøt seg selv.

## Filmografi (utvalg)
* 1941 – *[[Sersjant York]]*
* 1958 – *[[Frøkens kjæledegge]]*
* 1975 – *[[The Killer Elite]]*
* 1978 – *[[Game of Death]]*

## Referanser


## Eksterne lenker
*
Jack Albertson

**Jonathan «Jack» Albertson** (født 16. juni 1907 i Malden i Massachusetts, død 25. november 1981 i West Hollywood i California) var en amerikansk skuespiller.

Jack Albertson vant en Oscar i klassen beste mannlige birolle for sin rolle som «John Cleary» i filmen *[[The Subject Was Roses]]*. Han har fått en stjerne på Hollywood Walk of Fame.

## Referanser


## Eksterne lenker
* 
*
John Mills

**John Mills** (født Lewis Ernest Watts Mills 22. februar 1908 i North Elmham i Norfolk i England, død 23. april 2005 i Buckinghamshire i England) var en britisk skuespiller.

Mills fattet tidlig interessen for skuespillerkunst og  hadde sin profesjonelle debut på London Hippodrome i *The Five o'Clock Girl* i 1929.

I sin over 70 år lange filmkarriere medvirket han i over hundre filmer og flere populære TV-serier. Han vant en Oscar, i klassen beste mannlige birolle, for sin rolle som «Michael» i filmen *[[Ryans datter]]* og han ble adlet i 1976.

John Mills var faren til skuespillerne Juliet Mills og Hayley Mills.

## Referanser


## Eksterne lenker
*
Walter Matthau

**Walter Matthau** (født **Walter John Matthow**; 1920–2000) var en amerikansk skuespiller.

Matthau filmdebuterte i 1955 i *The Kentuckian*. Han ble kjent fra flere filmkomedier sammen med Jack Lemmon, blant annet *[[The Odd Couple]]* (1968), *[[Buddy Buddy]]* (1981) og *[[Gretne gamle gubber (film)|Gretne gamle gubber]] 1&2* fra 1993 og 1995. Matthau spilte mot Barbra Streisand i filmmusikalen *[[Hello, Dolly! (film)|Hello, Dolly!]]* (1969).

Walter Matthau vant en Oscar for beste mannlige birolle for rollen som «Willie Gingrich» i filmen *[[Hold ryggen stiv]], (The Fortune Cookie)*. Han har fått en stjerne på Hollywood Walk of Fame.

## Referanser


## Eksterne lenker
* 
* 
*
Jakobselva (Vadsø)

**Jakobselva** (også kalt (*Vestre*)* Jakobselv*; nordsamisk: *Ánnejohka*; kvensk og finsk: *Annijoki*) er ei elv i Vadsø og Nesseby kommune i Finnmark. Den drenerer sentrale deler av Varangerhalvøya. Jakobselva munner ut i Varangerfjorden ved Vestre Jakobselv og er 59,2 kilometer lang.

## Elvas løp
Den har utspring på nordsida av Midthaugen på Jakobselvvidda på Varangerhalvøya. Den renner først mot nordøst og øst ned til Jakobselvkroken, hvor elva meanderer i stille loner gjennom store myr- og vierskogområder. Etter Jakobselvkroken snur elva mot sør og renner sørover mot Varangerfjorden gjennom et vidt dalføre, med store hei- og myrstrekninger.

Berggrunnen i nedbørfeltet består i nord av leirskifer, og i sør tillitt og sandstein. Øvre del av vassdraget er preget av spylerenner og dødislandskap, og i nedre deler ligger en rekke grusterrasser og strandvoller. På platåene ved øvre Flintelva er det interessante tundramarker, med store glasifluviale og marine avsetninger i nedre del. Nedenfor går elva i grunne stryk med stein og grus.

Den nederste delen av elva renner gjennom en markert kløft, hvor den danner fire lave fossefall, kalt Førstefossen, Andrefossen, Tredjefossen og Fjerdefossen. Den nedre delen av dalføret er dekket av vide bjørkeskoger. Her finnes også tydelige spor etter gamle slåttemarker. De få innsjøene i vassdraget er små. Alle sideelvene kommer inn fra øst.

## Fiske og friluftsliv
I nedre del av vassdraget ligger mange hytter. Dalen er mye brukt til fiske og annet friluftsliv.

Elva er ei god laks- og ørretelv. De fire fossene i nedre del av elva var opprinnelig naturlige vandringshindre. I årene etter andre verdenskrig ble det bygd fem laksetrapper og renner i forbindelse med disse, slik at fisk nå kan vandre opp hele elvas lengde. Laksebestandene i elva har vokst etter at laksetrappene ble satt i funksjon.

Områdene ved Vestre Jakobselv og elvemunningen er et populært sted for fugletitting, ettersom det er lett tilgjengelig og ligger langs hovedveien. Her finnes foruten sjøfugler og våtmarkarter også mange skogsarter og rovfugler.

## Vern
Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var elvesystemet som en sentral del av et særpreget landskap med arktisk preg og utpreget viddekarakter i indre deler. Spesielt viktig er isavsmeltingsformer, elveløpsformer, botanikk, landfauna og vannfauna, samt vassdragets betydning for friluftslivet, herunder laksefisket.

Store deler av nedbørfeltet ligger innenfor Varangerhalvøya nasjonalpark, som ble opprettet i 2006.

## Referanser
Martin Balsam

**Martin Balsam** (1919–1996) var en amerikansk skuespiller.

Balsam mottok en Oscar i klassen for beste mannlige birolle for sin rolle som Arnold Burns i filmen *[[Tusen klovner]], (A Thousand Clowns)*.

Martin Balsam spilte en sentral rolle i *[[12 edsvorne menn]]* (1957), og en mindre rolle som privatetterforskeren «Milton Arbogast» i *[[Psycho]]* (1960), regissert av Alfred Hitchcock.

## Referanser


## Eksterne lenker
* 
*
Ed Begley

**Edward James Begley** (1901–1970) var en amerikansk skuespiller.

Begley ble tildelt en Oscar i klassen for beste mannlige birolle for sin rolle som Tom «Boss» Finley i filmen *[[Du deilige ungdom]]* (Sweet Bird of Youth). Han hadde også en sentral rolle i *[[12 edsvorne menn]]* (1957).

## Referanser


## Eksterne lenker
*
Harald Tveit Alvestrand

**Harald Tveit Alvestrand** (født 29. juni 1959) var leder for IETF fra 2001 til 2005, og han har forfattet flere RFCer. Han er født i Namsos og har arbeidet  for Norsk Data, UNINETT, EDB Maxware og Cisco Systems, Inc..
Han er for tiden (2018) bosatt i Trondheim og arbeider for Google.

## Eksterne lenker
* 
*  Harald Alvestrands IETF-aktiviteter (av Alvestrand)
Du har lovet mig en kone!

***Du har lovet mig en kone!*** er en norsk filmkomedie fra 1935. Einar Sissener spiller rollen som *Eilert Bluhm*, og i tillegg hadde han regien sammen med Tancred Ibsen. Sistnevnte skrev også manuset, som var basert på et lystspill av Finn Bø.

## Handling
*Eilert* er redd for kvinner, men det er ikke hans venn *Lagesen*. For å hjelpe sin venn ordner *Lagesen* med et hotellopphold for dem begge i påsken. Der treffer de blant annet den vakre *Ingrid*, som begge to forelsker seg i. *Eilert* tror ikke at han har noen som helst sjanse med *Ingrid* og går derfor med på å gifte seg med *Vivi Linder*. I virkeligheten er ikke *Vivi* forelsket i *Eilert* i det hele tatt, men gifter seg utelukkende for å oppfylle et krav i et testamente. Etter en rekke forviklinger får *Vivi* til slutt den hun egentlig elsker og *Eilert* får *Ingrid*, mens *Lagesen* blir uten.

## Sanger

### «Det smil som du engang gav mig» (Melodi og tekst: Ottar E. Akre)
* Lindy's ensemble Refr.: Magnus Samuelsen. Innspilt i Oslo i september 1935. Utgitt på 78-platen His Master's Voice A.L.&nbsp;2180
* Odeon orkester med refrengsang av Ella Peaters. Utgitt på 78-platen Odeon A&nbsp;180&nbsp;865 D-3168

### «Lev livet i glede og fest» (Melodi og tekst: [[Willy Johansen]])
* Willy Johansens Bristolorkester med refr. Magnus Samuelsen. Innspilt i Oslo i september 1935. Utgitt på 78-platen His Master's Voice A.L.&nbsp;2136
* Sonora Danseorkester Sang: Harald Drangsholt. Innspilt i september 1935. Utgitt på 78-platene Sonora 173 og Sonora 3143.
* Chat Noir's orkester under ledelse av Kristian Hauger med refrengsang av Steinar Jøraandstad. Utgitt på 78-platen Odeon A&nbsp;180&nbsp;860 D-3163

### «Til dig» (Melodi og tekst: [[Willy Johansen]])
* Willy Johansens Bristolorkester med refr. Magnus Samuelsen. innspilt i september 1935. Utgitt på 78-platen His Master's Voice A.L.&nbsp;2136
* Sonora Danseorkester Sang: Harald Drangsholt. Innspilt i september 1935. Utgitt på 78-platene Sonora 173 og Sonora 3143
* Chat Noir's orkester under ledelse av Kristian Hauger med refrengsang av Steinar Jøraandstad. Utgitt på 78-platen Odeon A&nbsp;180&nbsp;860 D-3163

## Referanser


## Eksterne lenker
*
George Kennedy (skuespiller)

**George Harris Kennedy jr.** (1925-2016) var en amerikansk skuespiller.

Han fikk Oscar for beste mannlige birolle for rollen som Dragline i filmen *[[Rebell i lenker]]* (1967). Han har også en stjerne på Hollywood Walk of Fame.

## Filmografi (utvalg)
* 1963 – *[[Charade – Hvem svindler hvem?]]*
* 1965 – *[[Flyet som forsvant]]*
* 1967 – *[[12 fortapte menn]]*
* 1967 – *[[Rebell i lenker]]*
* 1969 – *[[Airport]]*
* 1974 – *[[Tordensky og Rappfot]]*
* 1974 – *[[Airport '75]]*
* 1974 – *[[Jordskjelvet]]*
* 1975 – *[[Iskald hevn]]*
* 1977 – *[[Airport '77 – Flight 23 savnet]]*
* 1978 – *[[Døden på Nilen]]*
* 1978 – *[[Brass Target – Jakten på nazigullet]]*
* 1979 – *[[Menn av stål]]*
* 1979 – *[[Airport '80: Concorde]]*
* 1980 – *[[Dødelig virus]]*
* 1984 – *[[Bolero (film)|Bolero]]*
* 
* 1987 – *[[Creepshow 2]]*
* 1988 – *[[Mannen med den nakne pistol]]*
* 1994 – *[[Mannen med den nakne pistol 33 1/3]]*

## Referanser


## Eksterne lenker
*
Den sveitsiske familien Robinson

:*For den amerikanske filmen fra 1960, se [[Skibbrudd i Sydhavet]]*

***Den sveitsiske familien Robinson*** (på tysk *Der Schweizerische Robinson*) er en roman av sveitseren Johann David Wyss, først publisert i 1812. Den handler om en sveitsisk familie som strander på en øde øy i Ostindia på vei til Port Jackson i Australia.

Etter å ha strandet på den øde øya oppdager og utvikler de alle nødvendigheter for å leve et godt liv, og viser utrolig handlekraft for å tilpasse og utvikle øyas mange naturlige ressurser, samt en mengde objekter de tar med seg fra det strandede skipet.

Boken ble skrevet av den sveitsiske pastoren Johann David Wyss, og redigert av hans sønn Johann Rudolf Wyss. Boken var ment for å lære pastorens fire sønner om familieverdier, dyreavl samt bruken av de ressurser som er å finne i naturen. De fleste episodene i boken har å gjøre med kristenorienterte leksjoner.

Etternavnet «Robinson» er ikke et sveitsisk navn, men en tydelig referanse til bokas inspirasjonskilde, Daniel Defoes roman *[[Robinson Crusoe]]*.

Boken ble første gang oversatt til norsk i 1892. Senere har det kommet flere forkortede utgaver, bearbeidet for unge lesere, senest i 1987.

## Referanser


## Eksterne lenker
* 
* Den sveitsiske familien Robinson tilgjengelig gratis på Project Gutenberg.
Verbalsubstantiv

**Verbalsubstantiv** er substantiv som er dannet av verb. På norsk dannes verbalsubstantiver ved å legge endelsen *-ing* til verbet. Et eksempel er ordet *snakking*, som er avledet av verbet *å snakke*.
Radioaktivt stoff

Et **radioaktivt stoff** er en isotop (variant) av et grunnstoff, eller en kjemisk forbindelse inneholdende en eller flere isotoper av grunnstoffer, hvor atomkjernen er ustabil. Slike ustabile atomkjerner kan omdannes til nye atomkjerner med andre nukleontall (det vil si flere eller færre protoner og nøytroner i kjernen). I denne prosessen frigjøres energi i form av radioaktiv utstråling.

Eksempler på radioaktive grunnstoffer er:

<sup>14</sup>C karbon-14)

235U (uran-235)

236U (uran-236)
Hugh Griffith

**Hugh Griffith** (1912–1980) var en britisk skuespiller.

Griffith vant Oscar for beste mannlige birolle for rollen som Sheik Ilderim i storfilmen *[[Ben-Hur]]*.

## Filmografi (utvalg)
* 1959 – *[[Ben-Hur]]*
* 1966 – *[[Hvordan man stjeler en million]]*

## Referanser


## Eksterne lenker
*
Radioaktiv stråling

**Radioaktiv stråling** er ikke et fysisk begrep eller fenomen, men en må referere til

* Ioniserende stråling, stråling med stor nok energi til å ionisere et atom eller molekyl
* Radioaktivitet, en betegnelse på radioaktiv omdanning
Lucky Number Slevin

***Lucky Number Slevin*** er en gangsterfilm fra 2006, skrevet av Jason Smilovic, regissert av Paul McGuigan og med Bruce Willis, Josh Hartnett, Lucy Liu, Morgan Freeman og Sir Ben Kingsley i hovedrollene.

## Handling
Slevin har det ikke spesielt bra i Los Angeles. Leiligheten hans kondemneres, ID-kortet hans blir stjålet, og kjæresten hans har stått i med en annen. Han bestemmer seg for å komme vekk litt, og låner leiligheten til kompisen Nick Fisher i New York. Uhellet har imidlertid ikke sluttet å forfølge ham, og alt er i ferd med å bli verre. Når han ankommer leiligheten til Fisher får han en ubehagelig overraskelse. Slevin blir tatt for å være Fisher, og før han vet ordet av det er han midt i skuddlinjen mellom byens to største mafiabosser, The Rabbi og The Boss. Det tar ikke lang tid før Slevin forstår at han må klekke ut en smart plan for å ta knekken på dem &ndash; før de tar knekken på ham.

## Rolleliste

## Norske anmeldelser
*VG.no (3/6)
*Dagbladet.no (4/6)
*Filmdagbok  (3/5)

## Eksterne lenker
* 
*
Burl Ives

**Burl Icle Ivanhoe Ives** (født 14. juni 1909 i Jasper County i Illinois, død 14. april 1995 i Anacortes i Washington) var en amerikansk visesanger og skuespiller. Han vant Oscar for beste mannlige birolle for rollen som Rufus Hannassey i filmen *[[The Big Country]]* (1958). Ives spilte også rollen som Big Daddy Pollitt i filmen *[[Katt på hett blikktak (film)|Katt på hett blikktak]]* (1958).
## Biografi
Ives reiste over hele USA som omreisende musiker på 1930-tallet, og gjorde flere strøjobber og spilte banjo. Han ble fengslet i Utah, for løsgjengeri og for å synge sangen «Foggy, Foggy Dew», som myndighetene besluttet var en slibrig sang. Rundt 1931 begynte Ives å opptre på radio i Terre Haute, Indiana. Han gikk deretter tilbake til skolen, og han tok kurs ved Indiana State Teachers College (dagens Indiana State University). I 1940 startet Ives sitt eget radioprogram, med tittelen *The Wayfaring Stranger* etter en av sine ballader. I løpet av det neste tiåret, populariserte Ives flere tradisjonelle folkesanger, som «Foggy, Foggy Dew» som er en gammel engelsk / irsk folkevise.

Tidlig i 1942 ble Ives innkalt til den amerikanske hæren. Han tilbrakte den første tiden i militæret ved Camp Dix, deretter ved Camp Upton. Han nådde graden korporal. 6. desember 1945 giftet Ives sg med manusforfatter Helen Peck Ehrlich. Deres sønn Alexander ble født i 1949. På 1950-tallet ble Ives svartelistet som entertainer på grunn av hans antatte kommunistiske bånd. I 1952 samarbeidet Ives med Un-American Activities Committee (HUAC), og han uttalte foran kongressen at han ikke var medlem av det amerikanske kommunistpartiet, men at han var med på møter sammen med flere kjente kommunister.

Ives og hans kone Helen Peck Ehrlich tok ut skilsmisse i februar 1971. Ives giftet seg deretter med Dorothy Koster Paul i London to måneder senere. Sommeren 1994 ble Ives diagnostisert med kreft i munnhulen etter å ha blitt innlagt på sykehus for å gjennomgå en operasjon i ryggen. I april 1995 falt han i koma. Ives døde av komplikasjoner av kreft i munnhulen den 14. april 1995 ved sitt hjem i Anacortes i Washington. Han ble 84 år gammel. Hans selvbiografi, *The Wayfaring Stranger*, ble publisert i 1948.

## Referanser


## Eksterne lenker
* 
* 
*
George Chakiris

**George Chakiris** (født 16. september 1934 i Norwood i Ohio) er en amerikansk skuespiller og danser. 

Chakiris vant Oscar for beste mannlige birolle for rollen som Bernardo i filmmusikalen *[[West Side Story (film)|West Side Story]]* (1961).

## Filmografi (utvalg)
* 1964 – *[[To dager og to netter ]]*

## Referanser


## Eksterne lenker
* 
* 
*
Finske hunderaser

Det finnes flere **finske hunderaser**, hvorav alle er jakthundraser, selv om et par av de også kan kalles gårdshunder. Finlands utvalg av hunderaser er imidlertid ikke like bredt som i de andre nordiske landene.

## Teorier om hunden i Finland
En teori er at de finske spisshundene er etterkommere av den såkalte torvhunden, som det er funnet bevis for en rekke steder, både i Europa og i deler av Asia og Afrika. Mange mener at varangerhunden var en slags stamfar for den opprinnelige lapphunden, en hund samene brukte i tidligere tider og som flere nå anser var forløperen til rekke av de nordiske spisshundrasene.

## Om finske hunderaser
Utvalget av finske hunderaser forteller oss at finner, kvener og samer i tidligere tider var mest opptatt av hunden som en brukshund, og da spesielt som støtte til jakt og gjeting av rein. Et lignende mønster kan man se i både Sverige og Norge, mens Danmark helt klart har et mer kontinentalt preg i sitt utvalg.

### [[Spisshunder]]
* Finsk spets (suomenpystykorva, Finlands nasjonalhund)
* Karelsk bjørnehund (karjalankarhukoira)
* Finsk lapphund (suomenlapinkoira)
* Lapsk vallhund (lapinporokoïra)
* Tamaskan (ikke anerkjent)
* Seskarhund (ikke anerkjent)

Fil:FSpitz dogshow.jpg|Finsk spets
Fil:Karelski pies na niedźwiedzie sylwetka.JPG|Karelsk bjørnehund
Fil:Suomenlapinkoira.jpg|Finsk lapphund
Fil:Lapponian Herder 3.jpg|Lapsk vallhund
Fil:Mav1.jpg|Tamaskan
Fil:Seiskarinkoira Seiskari dog.jpg|Seskarhund


### [[Drivende hunder|Drivende hunder og sporhunder]]
* Finsk støver (suomenajokoira)

Fil:Finnish Hound.jpg|Finsk støver


## Se også
* Nordiske hunderaser
** Danske hunderaser
** Islandske hunderaser
** Norske hunderaser
** Svenske hunderaser
Johann David Wyss

**Johann David Wyss** (født 28. mai 1743 i Bern, død 11. januar 1818) var en sveitsisk forfatter, mest kjent for sin bok *[[Den sveitsiske familien Robinson]]* (1812), basert på romanen *[[Robinson Crusoe]]* av Daniel Defoe. Boken ble redigert av hans sønn Johann Rudolf Wyss, en vitenskapsmann som er kjent for å ha skrevet den tidligere sveitsiske nasjonalsangen.

## Referanser


## Eksterne lenker
* 
*
York City FC

**York City Football Club** er en engelsk fotballklubb. Klubben ble stiftet i 1922, ble valgt inn i The Football League i 1929 og ble degradert fra The Football League i 2004. Det ble gjensyn med The Football League i 2012, men nedrykk i både 2016 og 2017 sendte York City ned på det regional sjette nivået for første gang i klubbens historie. York City nådde semifinalen i FA-cupen i 1955, og har i nyere tid gjort seg bemerket ved å slå ut hhv. Manchester United (1995) og Everton (1996) av Ligacupen.

«The Minstermen», som er kallenavnet til York City, spiller hjemmekampene sine på York City Community Stadium, og tidligere Bootham Crescent i York. Byen York ligger i den engelske regionen Yorkshire og Humber. 

## Meritter
* Beste ligaresultat: Nr. 15 i 2. divisjon i 1974/75.
* Vinner av 4. divisjon: 1983/84. Ble samtidig første klubb i ligasystemet med over 100 poeng i én sesong.
* Beste resultat i FA-cupen: Semifinale i 1955.
* Beste resultat i Ligacupen: 5. runde i 1962.
* Vinner av FA Trophy i 2012 og 2017.

## Klubbrekorder
* Største seier: 9-1 over Southport i 3. divisjon (nord) den 2. februar 1957.
* Største tap: 0-12 mot Chester City i 3. divisjon (nord) den 1. februar 1936.
* Flest ligakamper: 481 kamper, Barry Jackson fra 1958 til 1970.
* Flest ligamål: 125 mål, Norman Wilkinson fra 1954 til 1966.
* Yngste ligaspiller: 15 år og 281 dager, Reg Stockill den 31. august 1929.
* Dyreste spillersalg: Jonathan Greening, £1 000 000 fra Manchester United i mars 1998.
* Dyreste spillerkjøp: Adrian Randall, £140 000 til Burnley i desember 1995.

## Referanser


## Litteratur
* Rollin, Glenda & Rollin, Jack (2004): *SKY SPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Eksterne lenker
*  Klubbens offisielle hjemmeside 
*  Klubbside fra BBC 
*  Oversikt over klubbens resultater i liga og cup
*  (Red and Blue NET)
*  (Norwegian York Tarts)
Johann Rudolf Wyss

**Johann Rudolf Wyss** (født 4. mars 1782, død 21. mars 1830) var en sveitsisk forfatter, skribent og folklorist. Han skrev teksten til den tidligere sveitsiske nasjonalsangen *[[Rufst du, mein Vaterland]]* i 1811. Han redigerte også romanen *[[Den sveitsiske familien Robinson]]*, skrevet av hans far Johann David Wyss i 1812.

## Referanser


## Litteratur
* 
*
Asiloidea

* Rovfluer 
* Stilettfluer 
* Vindusfluer 
* Apioceridae 
* Apsilocephalidae 
* Hilarimorphidae 
* Mydidae  
* Evocoidae

**Asiloidea** er en overfamilie av fluer som omfatter tre familier som finnes i Norge: rovfluer, stilettfluer og vindusfluer. De øvrige familiene i denne gruppen lever bare i varmere strøk. Familiene Mydidae og Apioceridae har en del arter, mens de resterende familiene Apsilocephalidae, Hilarimorphidae og den nyoppdagede Evocoidae er ganske små.

## Utseende
Middelsstore til store fluer, ganske slankt bygde, med forholdsvis lite hode som sitter på en tydelig hals. Antennene er sylindriske og forholdsvis lange. Vingene er smale med mange årer, beina er ofte lange og kraftige og bakkroppen lang og slank. Overfamiliene omfatter de største av alle fluer, i familiene Mydidae og rovfluer. Larvene er lange og tynne, sylindriske, og tilspisset i hodeenden, med en glatt kropp uten noen slags utvekster.

## Levevis
Disse fluene finnes helst på varme, solrike steder og vi har nokså få arter i Norge. Larvene lever oftest i bakken, trolig alltid på land. Ellers varierer leveviset mye. De voksne fluene er gode flyvere. 
## Eksterne lenker
*
Fuge-s

**Fuge-s** eller **sammensetnings-s** er en *s* som brukes for å binde sammen to substantiver i norsk, dansk, svensk, tysk og nederlandsk i for eksempel *utfylling*'s**skjema'' og ''visdom**s**tann''. Den forekommer noe oftere enn [[fuge-e]].

==Fuge-s i norsk språk==
Det er flere forskjellige årsaker til at fuge-s brukes i sammensatte ord:
*av fonetiske grunner for å forenkle uttalen av ordet.
*for å vise tilhørighet. En ''sjefssekretær'' er en sekretær som tilhører sjefen. En ''sjefsekretær'' er en sekretær som er sjef (over andre sekretærer).

Det kan være vanskelig å vite når det skal brukes fuge-s, og det tryggeste er alltid å slå opp i ordboka. Det finnes riktignok noen regler for fuge-s:
*Der det første ordet i sammensetningen ender på -dom, -else, -het, -leik, -nad, -skap, -sjon og -tet skal det nær alltid brukes fuge-s. Eksempel: ''ungdomsskole'', ''kjærlighetssorg''.
**Unntak: Ord som slutter på -ing skal ikke ha fuge-s etter seg dersom de er lånord som ikke er fornorsket. Eksempel: ''piercingpistol''.
*Der det første ordet er et rotord, dvs et substantiv dannet av en verbstamme, skal det ofte være fuge-s. Eksempel: ''bruksrett''.
*Sammensatte ord skal normalt ha fuge-s når det ene ordet i sammensetningen selv er sammensatt. Eksempel: ''flertallsbøying'', ''skrivebordsplate''.

===Vanlige feil===
Følgende ord skal ha fuge-s, men skrives ofte feil:
***lønnsslipp**, ikke lønnslipp
***sinnssyk**, ikke sinnsyk
***tidsskrift**, ikke tidskrift
***ungdomsskole**, ikke ungdomskole
***rettssak**, ikke rettsak

Følgende ord skal ''ikke'' ha fuge-s, men skrives ofte feil:
***arbeidsom**, ikke arbeidssom
***medlemskap**, ikke medlemsskap
***sjefredaktør**, ikke sjefsredaktør

Sammensatte ord med fuge-s:
***brennevinsglass**, ikke brennevinglass
***rødvinsglass''', ikke rødvinglass

Norsk referansegrammatikk beskriver regler for fugebokstaver i norsk. Språkforskerne Janne Bondi Johannessen og Helge Hauglin har beskrevet språklig praksis med litt større detalj.

## Referanser


## Eksterne lenker
* Bindebokstaver; ordnett.no
* Per Egil Hegges språkspalte i Aftenposten: Spørsmål om fuge-s
Red Buttons

**Red Buttons** (født **Aaron Chwatt** 5. februar 1919 i New York City, død 13. juli 2006 i sitt hjem i Century City-området av Los Angeles) var en amerikansk skuespiller og stand-up artist.

Buttons vant en Oscar, i klassen beste mannlige birolle, for sin rolle som «Joe Kelly» i filmen *[[Sayonara]]*. Han har fått en stjerne på Hollywood Walk of Fame.

## Referanser


## Eksterne lenker
*
Eivind Otto Hjelle

**Eivind Otto Hjelle** (1927–2019) var en norsk journalist, redaktør og jurist som var ansatt i NRK en årrekke.

Han var redaktør av studentavisen *[[Universitas (avis)|Universitas]]* 1952–1954, redaksjonssekretær i *[[Fedrelandsvennen]]* og redaktør av *[[Forbruker-rapporten]]* 1961–65. Han var tilknyttet *[[Dagsrevyen]]* en periode i 1960 og ble ansatt i NRK fra 1966 som redaksjonssekretær i fjernsynets nyhetsavdeling. I tillegg var han redaktør for *Dagsrevyen* og sjef for nyhets- og aktualitetsavdelingen i NRK fra 1979 til 1988.

Hjelle gav ut flere bøker om Rolf Nesch, som var hans svigerfar.

## Bibliografi
* *Rolf Nesch*, Oslo 1998, ISBN 82-05-25653-5.
* Med Sidsel Helliesen og Leo Oterhals: *Rolf Nesch*, Galleri Kaare Berntsen 2006.

## Referanser


## Eksterne lenker
*
Edmond O’Brien

**Edmond O'Brien** (født 10. september 1915 i New York City i New York, død 9. mai 1985 i Inglewood i California) var en amerikansk skuespiller. Han vant Oscar for beste mannlige birolle for rollen som Oscar Muldoon i filmen *[[Barfotgrevinnen]]* (1954). O'Brien har fått to stjerner på Hollywood Walk of Fame.

## Filmografi (utvalg)
* 1939 – *[[Ringeren i Notre Dame (1939)|Ringeren i Notre Dame]]*
* 1946 – *[[Drapsmenn (1946)|Drapsmenn]]*
* 1948 – *[[Luftens eskadrer]]*
* 1949 – *[[White Heat]]*
* 1955 – *[[Pete Kelly's Blues (film)|Pete Kelly's Blues]]*
* 1956 – *[[Hun kan'ke for det]]*
* 1962 – *[[Mannen som skjøt Liberty Valance]]*
* 1966 – *[[Fantastisk oppdrag]]*
* 1969 – *[[Den ville gjengen]]*
* 1972 – *[[Hvem drepte?]]*

## Referanser


## Eksterne lenker
* 
*
Svenske hunderaser

**Svenske hunderaser** er de mest tallrike av de nordiske hunderasene, og flertallet av dem er typiske jakthundraser, selv om et par også kan kalles gårdshunder. Én av hunderasene anerkjennes ikke, mens tre av dem anerkjennes av Nordisk Kennelunion (NKU), men ikke av Fédération Cynologique Internationale (FCI). De rasene som anerkjennes av NKU, anerkjennes også automatisk av de andre nordiske stambokregistrene

## Teorier om hunden i Sverige
Mange mener at varangerhunden var en slags stamfar for den opprinnelige lapphunden, en hund samene brukte i tidligere tider og som flere nå anser var forløperen til blant annet svensk lapphund, finsk lapphund og lapsk vallhund. I såfall kan den også trolig betraktes som stamfar for de svenske og flere av de andre nordiske spisshundrasene.

## Om svenske hunderaser
Utvalget av svenske hunderaser forteller oss at svensker, finner, kvener og samer i tidligere tider var mest opptatt av hunden som en brukshund, og da spesielt som støtte til jakt og gjeting av rein. Et lignende mønster kan man se i både Finland og Norge, mens Danmark har et mer kontinentalt preg i sitt utvalg. I Sverige fikk allmuen tilgang til å jakte fra 1789, noe som fram til da hadde vært forbeholdt krone og adel. Det førte til et økende antall støvere blant vanlige folk.

### [[Vakt- og vokterhunder]]
* Dansk-svensk gårdshund (felles med Danmark)

### [[Spisshunder]]
* Jämthund  (Sveriges nasjonalhund)
* Norrbottenspets
* Hedehund (anerkjennes ikke)
* Hälleforshund (anerkjennes av NKU, men ikke av FCI)
* Svensk hvit elghund (anerkjennes av NKU, men ikke av FCI)
* Svensk lapphund (Sveriges nasjonalhund)
* Västgøtaspets

### [[Drivende hunder|Drivende hunder og sporhunder]]
* Drever
* Gotlandsstøver (anerkjennes av NKU, men ikke av FCI)
* Hamiltonstøver
* Schillerstøver
* Smålandsstøver

## Se også
* Nordiske hunderaser
** Danske hunderaser
** Finske hunderaser
** Islandske hunderaser
** Norske hunderaser

## Referanser
Karl Malden

**Karl Malden** (født **Mladen George Sekulovich** 22. mars 1912 i Chicago i Illinois, død 1. juli 2009 i Brentwood i Los Angeles i California) var en amerikansk skuespiller.

Malden vant Oscar for beste mannlige birolle for rollen som Harold «Mitch» Mitchell i filmen *[[En sporvogn til Begjær (1951)|En sporvogn til Begjær]]* (1951). Han er også kjent for rollen som Mike Stone i kriminalserien *[[The Streets of San Francisco]]* fra 1970-tallet, hvor han spilte mot Michael Douglas.

Malden har en stjerne på Hollywood Walk of Fame.

## Filmografi (utvalg)
* 1950 – *[[Farlig rykte]]*
* 1951 – *[[Okinawa (film)|Okinawa]]*
* 1951 – *[[En sporvogn til Begjær (1951)|En sporvogn til Begjær]]*
* 1954 – *[[Storbyhavnen]]*
* 1962 – *[[Vi vant Vesten]]*
* 1970 – *[[Patton – menneske og soldat]]*
* 1971 – *[[Døden leker blindebukk]]*
* 1979 – *[[Poseidons hemmelighet]]*
* 1979 – *[[Meteor (film)|Meteor]]*

## Referanser


## Eksterne lenker
* 
*
George Sanders

**George Henry Sanders** (1906–1972) var en britisk skuespiller.

## Liv og virke
### Bakgrunn
Sanders ble født i St. Petersburg i Tsar-Russland. Hans foreldre var Henry Peter Ernest Sanders (1868–1960), og Margarethe Jenny Bertha Sanders (født Kolbe; 1883–1967), som var født i  St. Petersburg av for det meste tysk, men også av estisk og skotsk slektsbakgrunn. En biografi publisert i 1990 hevdet at Georges far var uekte barn av en russisk adelshvinne tilknyttet tsarens hoff og en prins av huset Oldenburg, gift med en søster av tsaren. Skuespilleren Tom Conway (1904–1967) var George Sanders' eldre bror. Deres yngre søster, Margaret Sanders, ble født i 1912.

Under den russiske revolusjon, da George var 11 år gammel, forlot familien landet,  og George fikk sin utdannelse i England.

### Karriere
Hans første filmrolle var i *[[Love, Life and Laughter (1934)|Love, Life and Laughter]]* (1934). I årene 1939-41 spilte han figuren Simon Templar («Helgenen») i fem B-filmer, basert på Leslie Charteris' krimbøker. Han spilte senere i to av Alfred Hitchcocks filmer: *[[Rebecca (film)|Rebecca]]* og *[[Utenrikskorrespondenten]]* (begge fra 1940).

Sanders gjorde seg bemerket i filmene *[[Skillingen og drømmen (film)|Skillingen og drømmen]]* (1942), etter Somerset Maughams roman, og *[[Bildet av Dorian Gray (film)|Bildet av Dorian Gray]]* (1945), etter Oscar Wildes roman. Han vant Oscar for beste mannlige birolle for rollen som teaterkritikeren Addison de Witt i dramafilmen *[[Alt om Eva]]* (1950). Sanders spilte mot Ethel Merman i filmmusikalen *[[Call Me Madam (film)|Call Me Madam]]* (1953), en filmatisering av Irving Berlins musikal. Sanders gav stemme til tigeren Shere Khan i Walt Disneys tegnefilm *[[Jungelboken (1967)|Jungelboken]]* (1967). Hans siste store filmrolle var i *[[Brevet til Kreml]]* (1970). Sanders har to stjerner på Hollywood Walk of Fame, én for TV og én for film.

Sanders var gift fire ganger. Det andre ekteskapet var med Zsa Zsa Gábor og det siste var med Magda Gabor, den eldre søsteren av hans andre hustru, som han gifet seg med 4. desember 1970. Dette ekteskapet varte i seks uker.

Sanders' helse ble dårligere og han valgte å ta sitt eget liv. Han etterlot et kort, signert brev: «Kjære Verden. Jeg drar fordi jeg kjeder meg. Jeg synes jeg har levd lenge nok. Jeg forlater dere med deres bekymringer i denne flotte kloakkummen. Lykke til.» Sanders ble 65 år gammel.

## Referanser


## Eksterne lenker
* 
* 
*
Landegode

:*For bilferga med samme navn, se [[MF «Landegode»]]*

**Landegode** (også skrevet Landego, pitesamisk: *Lángåvvå*) er en øy i Vestfjorden, like nord for Bodø. Øya tilhører Bodø kommune og har et areal på . Høyeste punkt på øya er Rypdalstinden på 802 moh. .

Øya hadde en barneskole og ungdomsskole på Fenes frem til sommeren 2022. Fram til 1963 lå skolen på Kvig og var internatskole, men senere flyttet den til Fenes. 

Et fiskemottak var i drift frem til 2012 .Sør på øya går det vei mellom Fenes og Kvig og det er hurtigbåtforbindelse til Bodø.

Det bor pr (19.10.2025) 23 personer på øya fast. 19 av disse bor på Fenes og 4 på Kvig. På Kvig ligger øyas eneste gårdsbruk som er i drift med dyr og som drifter med sau. På sommerstid beiter sauene stort sett på hele øy.  

På holmen Eggløysa like nord for Landegode ligger Landegode fyr. På den lille Bjørnøya like øst for Landegode ligger Bjørnøy fyr.

## Skipsforlis

Nordgående hurtigrute DS «Haakon Jarl» forliste natt til 17. juni 1924 ved Utgrunnsflesa, 6 sjømil nord for Landegode, etter at den hadde kollidert i tåke med sørgående hurtigrute DS «Kong Harald». 17 mennesker omkom i forliset. https://web.archive.org/web/20060207011200/http://groups.msn.com/HURTIGRUTA/18hurtigruta.msnw

Nordgående hurtigrute DS «Prinsesse Ragnhild» eksploderte og sank ved Landegode 23. oktober 1940. Ca. 300 mennesker omkom, mens 145 mennesker ble reddet. Årsaken til eksplosjonen er usikker, men det antas at skipet kan ha gått på en mine, eller at ammunisjon i lasterommet kan ha eksplodert. https://web.archive.org/web/20060207012500/http://groups.msn.com/HURTIGRUTA/13hurtigrutehistorie.msnw, https://web.archive.org/web/20060207010147/http://groups.msn.com/HURTIGRUTA/krigii.msnw

## Skolen på øya
Det er en skole på Landegode, som er en avdeling av Skolen i Væran. Skolen var i drift frem til sommeren 2022, da foreldrene valgte å ta sine 3 elever til Bodø for å begynne på større skole.

## Referanser


## Eksterne lenker
* Artikkel i Handelsbladet om Landegode Handel
* Norsk Fyrhistorisk forenings side om Landegode fyr
* turliv.no - informasjon og bilder fra Landego fyr, Korten, Fenes, Arkulvika og Sandeidet
Landegode fyr

**Landegode (Landego) fyr** (fyrnummer 704500) er et fyr i Bodø kommune i Nordland. Fyret ligger på holmen Eggløysa, like nord for øya Landegode (Landego). Fyrtårnet og fyrmesterboligen ble bygd i 1901, og fyret ble satt i drift i 1902. I 1934 ble det installert tåkelur (diafon), og i 1936 ble assistentboligen bygd. Fyret fikk radiofyr i 1939 og ble elektrifisert i 1960. Et bifyr ble satt opp i 1972 for å markere den farlige Øyensvegrunnen. Fyret ble automatisert og avbemannet i 1993. Landegode fyr har ITOFAR (**I**nternational **T**ime **O**ffset **F**requency **A**gile '''R'''acon) med utstrekning 1,13 nautiske mil og morsetegnet «**G**».

I 1998 ble Landegode fyrstasjon fredet av Riksantikvaren. Fredningen omfatter fyr, fyrvokterbolig, bolig for betjening, uthus, maskinhus og to naust. Skagen Hotel i Bodø har drevet Landegode fyr som turistanlegg siden 1994.

## Bakgrunn
Mot slutten av 1800-tallet økte skipstrafikken langs Nord-Norges kyst som et resultat av opprettelsen av skipsruter. Det var skipsførere og loser tilknyttet hurtigruten som først kontaktet fyrvesenet med ønske om å sikre innseilingen til Bodø med en fyrstasjon. Hurtigruten var den første skipsruten som seilte hele vinteren, og som i motsetning til andre skip også gikk om natten. Etter rask saksbehandling ble det bevilget penger, og byggingen startet i 1900.

## Referanser


## Litteratur
* Knut Baar Kristoffersen og Rune Nylund Larsen: *Fyrene – Kystens katedraler*. Skagerrak Forlag 2006 ISBN 82-92284-13-3

## Eksterne lenker
* Kystverket – Norsk fyrliste 2008, side 548 (pdf – 15 MB) Besøkt 9. august 2009
* Norsk Fyrhistorisk Forenings side om Landegode fyr
* Kystverket: Tårnet på Landegode fyr skal sikres
*
Bjørnøy fyr

**Bjørnøy fyr** er et fyr i Bodø kommune i Nordland. Fyret ligger på den lille Bjørnøya, like øst for øya Landegode. Fyret ble opprettet i 1890. I 1972 ble det nedlagt og erstattet med ei ubemannet fyrlykt.   

Bjørnøy fyr var et av fyrene som ble solgt av Kystverket i 2005. Bodø Dykkerklubb leide fyret en periode fram til 2004.

20. juli 2006 åpnet miljøvernminister Helen Bjørnøy (SV) fyret for friluftsfolk, ved å gjøre det om til et friluftsfyr. Også Flatøy fyrstasjon i Steigen åpnes. 

## Referanser
Clodius Albinus

**Decimus Clodius Albinus** (født 25. november? 148 i Hadrumetum i Afrika, død 19. februar 197 ved Lugdunum) var en romersk keiser, utvalgt av legionene i Britannia og Spania, etter drapet på Pertinax. Hans maktovertakelse er sett på som et tronran.

## Liv og virke
### Bakgrunn
Albinus kom fra en aristokratisk familie fra provinsen *Africa*, og var guvernør i Britannia i 192.

### Veien til makt
Etter at Pertinax ble myrdet, la pretorianer-prefekten Aemilius Laetus og hans menn, som sto bak ranet, tronen frem for salg til høystbydende. Den ble kjøpt av den velstående senatoren Didius Julianus, men en rekke opprør blant troppene i provinsene betydde at den neste keiseren var langt fra fastsatt.

I borgerkrigen som fulgte, var Albinus til å begynne med alliert med Septimius Severus, som hadde tatt Roma, og godtok tittelen Cæsar han fikk fra ham. Albinus forble herskeren over store deler av det vestlige riket med støtte fra tre britiske legioner og en i Spania. De to kom i konflikt etter at Severus drepte Pescennius Niger i den østlige delen av riket. Severus sendte snikmordere for å drepe ham.

### Keiser
Våren 196 erklærte Albinus seg som keiser (*Imperator Caesar Decimus Clodius Septimus Albinus Augustus*), seilte fra Britannia til Gallia med store deler av den britiske garnisonen. Han slo Severus' legat, Virius Lupus, og klarte å legge krav på de militære ressursene i Gallia.

I februar 197 møtte Albinus Severus' hær i slaget ved Lugdunum. Etter en storslått kamp, med 150.000 tropper på hver side, ble Albinus slått og drept.

Albinus hadde strippet Storbritannia for alle tilstedeværende soldater, noe som betydde at Severus' nye administrasjon måtte nedkjempe flere opprør, inkludert maeataenes.

## Referanser


## Litteratur
* Géza Alföldy: *Herkunft und Laufbahn des Clodius Albinus in der Historia Augusta*. In: Johannes Straub (Hrsg.): *Bonner Historia-Augusta-Colloquium 1966/1967*. Habelt, Bonn 1968, S. 19–38 (Antiquitas, Reihe 4, Beiträge zur Historia-Augusta-Forschung, Bd. 4).
* Karl Christ: *Geschichte der römischen Kaiserzeit*. 5. Auflage. Beck, München 2002, S. 605 ff.
* Matthäus Heil: *Clodius Albinus und der Bürgerkrieg von 197*. In: Hans-Ulrich Wiemer (Hrsg.): *Staatlichkeit und politisches Handeln in der römischen Kaiserzeit*, de Gruyter, Berlin 2006, S. 55–85 (mit Karten zum Kriegsverlauf S. 83–85)
* Ursula Schachinger: *Clodius Albinus. Programmatischer Friede unter der „Providentia Augusti“*. In: *Rivista storica dell’antichità* 26, 1996, S. 95–122
* Leonhard Schumacher: *Die politische Stellung des D. Clodius Albinus (193-197 n. Chr.)*. In: Jahrbuch des Römisch-Germanischen Zentralmuseums Mainz 50 (2003) S. 355–369
ESC

**ESC** eller **Esc** kan sikte til, eller være en forkortelse for:

* Sangkonkurransen **[[Eurovision Song Contest]]**, også kjent som den internasjonale finalen i Melodi Grand Prix.
* **Escape**-tasten på et moderne tastatur.
* Elverumske Skieløber Compagnie (ESC) – et tidligere militært kompani.
* European Space Camp (ESC) – en sommerleir for romfartsinteressert ungdom.
* Et sidebeskrivelsesspråk, Epson Standard Code
* Elektronisk stabilitetskontroll for biler; eng. *Electronic stability control* (ESC)
* European Society of Cardiology, europeisk profesjonsorganisasjon
Systemkrav

**Systemkrav** er de kravene programvare stiller til maskinvaren i en datamaskin før programvaren kan brukes. Disse kravene er ofte brukt som en retningslinje istedenfor som et krav. Ofte er to sett med systemkrav gitt: et minimumssett (som må være oppfylt før programvaren er brukbar på maskinvaren) og et sett med anbefalte systemkrav (for best ytelse). Datamaskiner med enda lavere spesifikasjoner enn minimumssettet kan noen ganger kjøre programvaren tilfredsstillende. Det er dog antydet at brukeren ikke vil få en representativ opplevelse av programvaren.

Systemkravene for programvare har en tendens til å stige over tid, og de har steget mye over det siste tiåret. Denne stigningen kan vises ved å se på tre spill som har blitt utgitt de siste åtte årene.

*[[StarCraft]]* (1998):
*Windows 95 eller NT eller nyere
*Pentium prosessor på 90 MHz eller høyere
*16 MB RAM
*80 MB tilgjengelig plass på harddisk
*CD-ROM, 2x eller høyere
*DirectX 3.0 eller nyere

*[[Spider-Man]]* (2002):
*3D-grafikkakselerator
*Windows 98/2000/NT/XP
*Pentium III prosessor på 500 MHz eller høyere
*128 MB RAM
*1,5 GB tilgjengelig plass på platelager
*DirectX 8.1 eller nyere

*[[Doom 3]]* (2004):
*3D-grafikkakselerator med minimum 64 MB minne
*Windows 2000/XP
*Pentium 4 1,5 GHz eller Athlon XP 1500+ eller høyere
*384 MB RAM
*8x CD-ROM eller høyere
*2,2 GB tilgjengelig plass på platelager
*DirectX 9.0b-kompatibelt, 16-bit lydkort
*DirectX 9.0b eller nyere

Det er ikke bare videospill som har disse kravene. Programmer som DVD-spillere og filbehandlere har også systemkrav.
Mönchengladbach

**Mönchengladbach** er en by i den tyske delstaten Nordrhein-Westfalen. Byens folketall er om lag 258&nbsp;251 (31. desember 2009). Den ligger midt mellom Düsseldorf og grensen mot Nederland.

Fotballaget Borussia Mönchengladbach hører hjemme i byen. 

## Bilder

Fil:MGHBF.jpg|Jernbanestasjonen
Fil:Gladbach Fans in Kurve.JPG|Borussia-Park stadion
Fil:Stadion_Gladbach.jpg|Borussia-Park stadion
File:Mönchengladbach museum.jpg|Mönchengladbach museum
File:Mönchengladbach stmariahimmelfahrt.jpg|St. Marias himmelfart-kirken

## Eksterne lenker
*
Dansk biografisk leksikon

***Dansk biografisk leksikon*** (**DBL**) er et dansk leksikon som inneholder biografier over berømte dansker. Verket har kommet ut i tre utgaver:

* *Dansk biografisk Lexikon, tillige omfattende Norge for tidsrummet 1537–1814*, utgitt av C. F. Bricka, 19 bd., Gyldendal, 1887–1905
* *Dansk biografisk Leksikon*, 2. utgave, 27 bind, redigert av Povl Engelstoft og Svend Dahl, 1933–1944.
* *Dansk biografisk leksikon*, 3. utgave, 16 bind. Redaktør Svend Cedergreen Bech, 1979–1984.

## Eksterne lenker
* Digital faksimileutgave av 1. utgave ved Prosjekt Runeberg
Stewart Downing

**Stewart Downing** (født 22. juli 1984) er en engelsk fotballspiller som fra 30. juni 2021 er klubbløs.

Stewart Downing har spilt for Middlesbrough siden guttedagene. Han fikk sin Premier League-debut i en kamp mot Ipswich i april 2002. I 2003 var han en periode på utlån til Sunderland (i 2003). 

Stewart Downing spilte 91 kamper og scoret 7 mål for Liverpool FC før han signerte en fireårskontrakt for Londonklubben West Ham United FC.

## Landslaget
Downing debuterte på A-landslaget 9. februar 2005 i en vennskapskamp mot . 

Downing ble tatt ut i Englands tropp til VM 2006.

## Referanser


## Eksterne lenker
* 
* Spillerprofil på Middlesbroughs offisielle nettsted
* 
*  Profil  på www.thefa.com
Aaron Lennon

**Aaron Justin Lennon** (født 16. april 1987) er en tidligere engelsk fotballspiller. Han har spilt for Leeds United AFC, Tottenham Hotspur FC og Everton FC.

## Klubbfotball
### Tottenham Hotspur FC
Lennon kom til Tottenham Hotspur fra Leeds United i 2005, der han ble den yngste spilleren som har spilt i Premier League. I en alder av 16 år og 129 dager kom han inn som reserve i en kamp mot nettopp Tottenham.

### Everton FC
Den 2. februar 2015 ble Lennon lånt ut fra Tottenham Hotspur til Everton FC ut 2014/2015-sesongen. Den 1. september ble låneovergangen fra Tottenham til Everton gjort permanent, da Lennon skrev under på en treårskontrakt.

## Landslagsspill
Den 8. mai 2006 kom det beskjed om at han var tatt ut i s tropp til VM 2006.

## Meritter
;Tottenham Hotspur
* Den engelske ligacupen (1): 2007/2008

## Referanser


## Eksterne lenker
* 
*  Aaron Lennon profile at thefa.com
*  Profile at 4thegame.com
*  Photos and stats at sporting-heroes.net
*  Profile at premierleague.com
*  Aaron Lennon profile at Yahoo! Sports UK
*  Profil på MyFootballFacts.com
Arent Aasheim

**Arent Nicolai Aasheim** (født 17. juni 1749 i Bergen, død 10. juli 1800 i København) var en norsk fysiker. 

Hans far, Stephen Aasheim, var politbetjent i Bergen; moren het Barbara Arentz. Han fikk sin første undervisning i fødebyen, og ble i 1765 dimittert til Københavns Universitet, hvor han tok examen philosophicum 1766. Her studerte han medisin og astronomi og var en tid ansatt som observatør; han var også en kort tid kongelig landmåler. 

Aasheim tok medisinsk eksamen 1776 og ble samtidig dr. med. I 1782 ble han professor designatus i medisin, i 1793 ble han ansatt som vikar for professor Kratzenstein og etter dennes død i 1795, ble han utnevnt til professor i eksperimentalfysikk. Foruten i fysikk holdt han også forelesninger i medisin.

Aasheim utga bare noen få og ubetydelige disputaser; som vitenskapsmann har han ingen betydning, men han ble omtalt som en dyktig lærer og en stiv latiner. Han ble godt likt av studentene for sin uegennyttighet og gavmildhet. Da den største del av universitetets fysiske instrumentsamling gikk til grunne ved brannen i 1795, måtte Aasheim ved egne midler skaffe nye instrumenter til veie. Han døde imidlertid før han rakk å gjøre bruk av dem.

## Kilder
* *[[Dansk biografisk Lexikon]]*